میرقوام‌الدین مرعشی

میربزرگ یا گتِ میر یا میرقوام‌الدین مرعشی، از گتونِ سادات مرعشی بیه و مرعشیون ره بساته. ونه شجره‌نومه ۴ نسل جا به امام سجاد  رَسِنه.

 جوونی 
قوام‌الدین مرعشی قریهٔ دابو آمل اهل بیه. وه شه تحصیلاتِ ابتدایی دینی علوم ره تبرستون دله دیه و تموم هاکردن تحصیلات وسّه بورده خراسون و مشهد دله هنیشته.

میرقوام‌الدین با هارشی‌ین به گرایش های دوازده‌امامی سربدارون، وشونه تحت تاثیر قرار بیته و مرید سوقتندی بیّه. قوام‌الدین چند بار خراسون جه سفر هاکرده و اَی دکته آمل. آخِر عزالدین سوقندی تصمیم بَیته کا خراسون جا بوره و قوام‌الدین پَلی راه دکفه تبرستون کا همینا سَفِر دله بمرده.

 تأسیس مرعشیون سلسله 
خروج چلابی‌ئون آمل جا وسه، قوام‌الدین و ونه طرفدارون شهر ره به تصرف در ایاردنه. بعد قوام‌الدین مصلای شهر دله گپ بزوئه. وه همینتا گپ بزوئن پس قدرت جا په بورده و حوکومت ره شه وچونّ هاده. اینتای تصمیم گت میر، رسیدگی به امور دینی مردم بیه. ظهیرالدین مرعشی به نقل از گت میر بنویشته:

«من به جز عزلت و گوشهٔ کلبهٔ فقر، چیزی دیگر اختیار نمی‌کنم و شما را تا مادام که بر طریق مستقیم سلوک کنید، در اوقات صلوات به دعای خیر یاد می‌آورم و استعانت و توفیق از حضرت واهب العطایا مسألت می‌نمایم.»

جانشین انتخاب هاکردن
ابّلین اقدام حوکومتی میرقوام‌الدین، شه گت ترین جانشین بیه. وه ابّل شه گت وچه، عبدالله ره انتخاب هاکرده ولی عبدالله پی‌یر جانشینی ره رد هاکرده. اینتای اتفاق پس، شه دیگِر وچه کمال‌الدین ره انتخاب هاکرده. کمال‌الدین اینتا خاسته ره قبول هاکرده تا شه پی‌یر ره کهولت سن وسه کومِک هاکنه.

رج:مرعشیون